বাংলা একাডেমির পক্ষ থেকে আজ এ তথ্য জানান বাংলা একাডেমির গ্রন্থাগারের দায়িত্বে নিয়োজিত উপপরিচালক সরকার আমিন। তিনি জানান, সম্প্রতি বাংলা একাডেমির সভাপতি জাতীয় অধ্যাপক আনিসুজ্জামান এই ওয়েবসাইট ও ডিজিটাইজেশন কার্যক্রম উদ্বোধন করেন। এরই মধ্যেই অনলাইনে একাডেমির গ্রন্থাগারের নানা বিষয়ের বই থেকে নব্বই হাজার পৃষ্ঠা সংযোজন করা হয়েছে। পৃষ্ঠা সংযোজনের কাজ অব্যাহত রয়েছে। কিছুদিনের মধ্যে অনলাইন গ্রন্থাগারে এক লাখ পৃষ্ঠা পূর্ণ হয়ে যাবে বলে তিনি জানান।